Ελληνίδα γιαγιά: Αυτή που θα γίνει χίλια κομμάτια όταν τη χρειαστείς\nPressRoom Send an email 05/03/2022 , 10:17\nMε αφορμή το βιβλίο της Αναστασίας Χουντουμάδη «Γιαγιά, πες μας ποια είσαι – Στοιχεία και μαρτυρίες» (εκδ. Παπαδόπουλος), που δίνει πολύτιμα στοιχεία σχετικά με τον ρόλο τους στην Ελλάδα και στην Ευρώπη αναδεικνύοντας τις ίδιες τις γιαγιάδες και δίνοντάς τους βήμα και φωνή, τις βάζουμε κι εμείς στο μικροσκόπιο.\nΕίναι εκείνη που εμπιστεύεσαι, που λατρεύει το παιδί σου, που θα γίνει χίλια κομμάτια όταν τη χρειαστείς. Είναι εκείνη που στην εποχή της οικονομικής κρίσης κράτησε όρθια τα σπίτια που δεν μπορούσαν να ανταπεξέλθουν χωρίς δουλειά και δεν είχαν χρήματα να πληρώσουν άνθρωπο για το παιδί τους. Και συνεχίζει να συνδράμει καθοριστικά στη μικροοικονομία κάθε νοικοκυριού. Συνήθως μαγειρεύει «μαμαδίσια» αν είναι της παλιάς σχολής ή πρωτότυπα αν είναι της νέας σχολής. Και ασφαλώς κακομαθαίνει τα εγγόνια -και της επιτρέπεται- και τα γεμίζει χαρά. Είναι ίσως η πιο ζεστή νότα της ζωής του, είναι εκεί για να ομορφαίνει τα πάντα, είναι εκεί μόνο για τα καλά. Επί της ουσίας, τώρα, το τι σημαίνει γιαγιά και πόσο ενεργή θα είναι στη ζωή των εγγονιών της έχει να κάνει πρωτίστως με τη νοοτροπία μιας χώρας, την οικονομική κατάσταση, τις υποδομές για τα παιδιά (και άρα τον πολιτισμό της), την αλλαγή της κοινωνίας λόγω της αύξησης του προσδόκιμου ζωής.\nΣτην Ελλάδα, και όχι μόνο, η γιαγιά στην οποία ανατίθεται ο ρόλος του μεγαλώματος ενός παιδιού και της πιο εκτεταμένης παροχής βοήθειας είναι η μητέρα της μαμάς και όχι η πεθερά – για προφανείς λόγους· η μητέρα εμπιστεύεται τη δική της μητέρα. Η δεδομένη πολυπλοκότητα, όμως, της σχέσης μάνας – κόρης προκαλεί συχνά προβλήματα που αρκετές οικογένειες αναγκάζονται να υπομείνουν λόγω οικονομικής ανάγκης. Φροντίζοντας, ωστόσο, τα μικρά παιδιά, οι γιαγιάδες και οι παππούδες παίζουν σημαντικό ρόλο, παρέχοντας τη δυνατότητα στις μητέρες να εισέλθουν ή να παραμείνουν στην αγορά εργασίας. Και ευτυχώς. Διότι το Α και το Ω στη χώρα μας είναι το τι παροχές ΔΕΝ προσφέρει το κράτος για το μεγάλωμα ενός παιδιού.\nΟι γιαγιάδες και οι παππούδες παρέχουν τη δυνατότητα στις μητέρες να εισέλθουν ή να παραμείνουν στην αγορά εργασίας. Και ευτυχώς. Διότι το Α και το Ω στη χώρα μας είναι το τι παροχές ΔΕΝ προσφέρει το κράτος για το μεγάλωμα ενός παιδιού.\nΠαραμύθια δεν υπάρχουν\nΗ γιαγιά έχει το δικαίωμα να κακομαθαίνει το παιδί διότι θέλει να γίνει γρήγορα αρεστή και πιο αγαπητή αφού είναι μαζί του λιγότερες ώρες απ’ ό,τι οι γονείς. Πόσο ανθρώπινο, πόσο δύσκολο, πόσο αναπόφευκτο. Εδώ οι ίδιοι οι γονείς πέφτουν στην παγίδα τού ποιος θα κερδίσει την εύνοια και τη συμπάθεια του παιδιού, δεν θα πέσουν οι γιαγιάδες; Ισχύει όμως το ίδιο από την άλλη μεριά: η μαμά φοβάται πως θα χάσει την πρωτοκαθεδρία στην καρδιά του παιδιού της αν η γιαγιά είναι συνεχώς μαζί του!\nΗ γιαγιά μου, αυτή που ήταν κοντά μου και μάλιστα για χρόνια αφού μέναμε πάνω-κάτω, δεν ήταν η κλασική περίπτωση γιαγιάς, όπως θα καταλάβαινα μεγαλώνοντας. Είχα την τύχη να είναι εξαιρετικά μορφωμένη και καλλιεργημένη, να με διαβάζει Μαθηματικά και Ιστορία, να με πηγαίνει στο Ηρώδειο και στα μουσεία. Το «κλασική» ή μη δεν αφορά αυτά, αλλά τον τρόπο της: δεν ήταν ποτέ η γιαγιά της χάρης και του καλοπιάσματος, ούτε η γιαγιά της a priori διαθεσιμότητας, παρότι δεν δούλευε κι ας ήταν νέα. Θέλω να πω ότι, ναι, με φυλούσε όταν έπρεπε, αλλά δεν θα την έσερνες όποτε σου ερχόταν χωρίς προειδοποίηση και κυρίως δεν την έβλεπα και δεν κάναμε μαζί πράγματα από ανάγκη, επειδή δεν υπήρχε κάποιος να είναι μαζί μου (σημειωτέον ότι η ανάγκη συνήθως προκαλεί τα παρατράγουδα). Υπήρχε εναλλακτική και βλεπόμασταν από επιλογή. Νομίζω πως αν είχε και καλή σχέση με τη μαμά μου, θα είχα μεγαλώσει σε ένα παραμύθι με ροζ πεταλούδες – αλλά ποτέ δεν τα έχεις όλα στη ζωή.\nΗ γιαγιά έχει το δικαίωμα να κακομαθαίνει το παιδί διότι θέλει να γίνει γρήγορα αρεστή και πιο αγαπητή αφού είναι μαζί του λιγότερες ώρες απ’ ό,τι οι γονείς. Πόσο ανθρώπινο, πόσο δύσκολο, πόσο αναπόφευκτο.\n«Δυο φορές μαμά»\nΝομίζω ότι αυτή η φράση ήταν η αρχή του… κακού, ήταν αυτές που προκαλούσαν τις περισσότερες μάχες στα σπίτια. Ο ρόλος της γιαγιάς μυθοποιήθηκε και σταδιακά απομυθοποιείται δημιουργώντας, ελπίζω, καλύτερες οικογενειακές ιστορίες.\nΜέχρι πρότινος δεν υπήρχε σπίτι ή ζευγάρι που να μην έχει φέρει στο τραπέζι το θέμα «γιαγιά» και όλα όσα συμπαρασύρει η λέξη. Δεν ξέρω ποιος σκέφτηκε το «δυο φορές μαμά» και έδωσε στις γιαγιάδες το αναφαίρετο δικαίωμα της παρεμβατικότητας, της παντογνωσίας αλλά και της ευθιξίας. Όλα όσα θα εξοντώσουν ένα ζευγάρι στο ναρκοπέδιο της ανοδιοτελούς προσφοράς babysitting από γονείς και πεθερικά, όπου μια λέξη παραπάνω είναι ικανή να προκαλέσει οικογενειακές ρωγμές, πικρίες και συζυγικές αλληλοκατηγορίες περί αχαριστίας. Παρ’ όλα αυτά, στο βιβλίο αναφέρεται ότι η συντριπτική πλειονότητα λέει πως «σχετικά με το μεγάλωμα του παιδιού μου, εάν χρειαζόταν να διαλέξω ανάμεσα στις συμβουλές της μητέρας μου και τις συμβουλές ενός ειδικού βιβλίου, θα ακολουθούσα τις συμβουλές της μητέρας μου» και μόνο δύο στις δέκα θα επέλεγαν τις συμβουλές ενός βιβλίου. Επίσης, οι περισσότερες γυναίκες είπαν ότι «αν και η μητέρα μου έχει τις δικές της απόψεις για το μεγάλωμα των παιδιών, μπορεί να σεβαστεί τις δικές μου».\nΗ συντριπτική πλειονότητα λέει πως «σχετικά με το μεγάλωμα του παιδιού μου, εάν χρειαζόταν να διαλέξω ανάμεσα στις συμβουλές της μητέρας μου και τις συμβουλές ενός ειδικού βιβλίου, θα ακολουθούσα τις συμβουλές της μητέρας μου»\nΤα όρια – αυτά που φέρνουν γαλήνη\nΤότε προς τι ο αλληλοσπαραγμός; Μήπως περισσότερο επιθυμούμε και ευχόμαστε να κυλήσουν όλα τέλεια με τη γιαγιά -οι περίφημοι ευσεβείς πόθοι δηλαδή- παρά μπορούμε να εκφράσουμε ξεκάθαρα αυτό που πραγματικά συμβαίνει; Ίσως. Παρά ταύτα και επειδή ο ρόλος της γιαγιάς είναι ένας υπέροχος ρόλος, γεμάτος αγάπη και καλή πρόθεση, οι γονείς πρέπει να τον απολαμβάνουν μαζί της και μαζί με το παιδί βάζοντας τα όριά τους. Όπως και σε κάθε σχέση, επαγγελματική ή προσωπική, που θέλουμε να κυλήσει ομαλά και να διαρκέσει στο χρόνο πρέπει να βάζουμε όρια, έτσι κι εδώ. Τα όρια που θέτουμε είναι σεβασμός στον εαυτό μας, σεβασμός στον άλλον και στην προκειμένη σεβασμός σε ένα παιδί.\nΤι λένε οι αριθμοί σε 11 ευρωπαϊκές χώρες\n11% των γιαγιάδων και παππούδων φροντίζουν καθημερινά ή σχεδόν καθημερινά τα εγγόνια τους, με υψηλότερα ποσοστά στην Ελλάδα και την Ιταλία (20%) και χαμηλότερα στη Σκανδιναβία και τις Κάτω Χώρες (2%). Για παράδειγμα, στην Ελλάδα και την Ιταλία τα εγγόνια βρίσκονται υπό τη φροντίδα τους περίπου 30 ώρες εβδομαδιαίως όταν λείπουν οι γονείς, ενώ περισσότερες από μία στις πέντε γιαγιάδες τα φροντίζει καθημερινά. Οι χώρες αυτές προσφέρουν μειωμένες δυνατότητες μερικής απασχόλησης στις μητέρες.\n42% των γιαγιάδων στην Ελλάδα έχουν συνταξιοδοτηθεί, ενώ μόνο 5% είναι σε καθεστώς έμμισθης εργασίας. Σε όλες τις χώρες της Ευρώπης οι γιαγιάδες είναι φτωχότερες των παππούδων.\n57% στη Σουηδία και 61% στην Ελλάδα: λόγω του μεγαλύτερου προσδόκιμου ζωής των γυναικών σε όλες τις χώρες της Ευρώπης, υπάρχουν περισσότερες γιαγιάδες απ’ ό,τι παππούδες!\n+80% των μητέρων τόσο στο μαιευτήριο όσο και 3-8 μήνες αργότερα ανέφεραν ότι, αν χρειαζόταν να αφήσουν το παιδί τους στη φροντίδα κάποιου άλλου, θα προτιμούσαν τη μητέρα τους.\nΔιαπιστώθηκε επίσης ότι οι μητέρες τις οποίες βοηθούσαν οι δικές τους μητέρες στη φροντίδα των παιδιών είχαν λιγότερο άγχος αποχωρισμού από το παιδί τους λόγω εργασίας. Οι γυναίκες οι οποίες εξέφρασαν το μεγαλύτερο άγχος αποχωρισμού από τα παιδιά τους (ηλικίας 3-8 μηνών) ήταν όσες πίστευαν είτε πως η συμμετοχή της μητέρας τους στο μεγάλωμα του παιδιού θα είχε ως αποτέλεσμα αυτό να προσκολληθεί στη γιαγιά και έτσι να χάσουν την επιρροή τους, είτε ότι η μητέρα τους είχε αναχρονιστικές ιδέες και δεν ήθελαν να επηρεαστεί το παιδί από αυτές.\n30 ώρες εβδομαδιαίως είναι ο αριθμός ωρών που οι γιαγιάδες ασχολούνταν με τη φροντίδα των εγγονιών. Οι λόγοι που υπαγόρευαν την εμπλοκή τους ήταν πρακτικοί (γειτνίαση κατοικίας), αν και το ένα τέταρτο των μητέρων ανέφεραν πως η απόφαση βασίστηκε στο γεγονός πως μοιράζονταν το ίδιο αξιακό σύστημα. Περίπου 15% των γιαγιάδων ανέφεραν είτε έλλειψη εμπλοκής είτε περίπου έξι ώρες την εβδομάδα ως μέγιστο αριθμό ωρών που αφιέρωναν σε babysitting.\n42% των γιαγιάδων στην Ελλάδα έχει συνταξιοδοτηθεί, ενώ μόνο 5% είναι σε καθεστώς έμμισθης εργασίας.\nΤο άρθρο δημοσιεύτηκε στο Marie Claire Μαρτίου 2022.


Penetron Hellas - PENETRON ADMIX\nΠρόσμικτο στεγανωτικό υλικό σκυροδέματος, τσιμεντοειδούς βάσης, χημικής δράσης, με ανάπτυξη κρυστάλλων στο εσωτερικό του. Το προϊόν μπορεί να χρησιμοποιηθεί στο εργοστάσιο σκυροδέματος με την μορφή σκόνης, με απευθείας πρόσθεση στα προζυγισμένα ξηρά (στον ταινιόδρομο), πριν την προσθήκη του νερού ή με την προσθήκη στην βαρέλα, στο εργοτάξιο, αμέσως μετά την ανάμιξη (με ηλεκτρικό αναδευτήρα) με νερό, στα ειδικά δοχεία ανάμιξης με δοσομετρητή. Αναλογία ανάμιξης με νερό: αναμιγνύουμε καλά ½ σακί των 18 Kg σε 11,5 Lt νερό. Η μικρή συσκευασία δοχ. 3,75 Kg είναι βολική για παραγωγή στεγανών κονιαμάτων ή μικρής ποσότητας σκυροδέματος σε μικρή μπετονιέρα. Χρόνος ανάμιξης σε βαρέλα ή μικρή μπετονιέρα τουλάχιστον 5 min.\nΠροτεινόμενη αναλογία του PENETRON ADMIX® για μόνιμα στεγανό σκυρόδεμα είναι 0,8-1% κ.β. του τσιμέντου. Για συνηθισμένο σκυρόδεμα ~300 Kg τσιμέντου χρησιμοποιούμε 3 Kg σκόνης προϊόντος ανά m3 σκυροδέματος. Π.χ. για βαρέλα 9 m3 θα χρησιμοποιήσουμε: 3 Kg x 9=27 Kg δηλαδή 1½ σακί PENETRON ADMIX®. Για ευκολία, τα σακιά κόβονται στην μέση, οπότε ανακατεύουμε 3 μισά σακιά σε 3 αντίστοιχα δοχεία ανάμιξης με 11,5 Lt νερό, έκαστο. Στην περίπτωση παραγωγής στεγανών κονιαμάτων (περιεκτικότητα τσιμέντ. >250 Kg/m3), προτείνεται η ανάμιξη 0,5-1,0 Kg PENETRON ADMIX® ανά 50 Kg τσιμέντου.\n10.30003 Γκρι Δοχείο 3,75 Kg 132 Δοχεία / Παλέτα 495 Kg\n10.00004 Γκρι Σακί 18 Kg 48 Σακιά / Παλέτα 864 Kg\nΠερισσότερα σε αυτή την κατηγορία: « PENETRON INJECT Σετ (Α+Β)\tPENETRON ADMIX SOLUBLE BAGS »


Χαρακτηριστικά της χρήσης των δεσμών για το πάτωμα "Hercules" - Χαλί 2021\nΓρήγορη ρύθμιση του φύλου με γρήγορο ρυθμό Hercules GF-177\n• Πανοραμικό αυτοεπιπεδούμενο δάπεδο 2 σε 1: επίστρωση και φινίρισμα τελειώματος\n• Μπορεί να περπατήσει μετά από 4 ώρες\n• Ανθεκτικό στην υγρασία. Κατάλληλο για θέρμανση δαπέδου.\n• Για εφαρμογή με το χέρι και το μηχάνημα\n• Πάχος στρώσης από 2 έως 100 mm\nPaul EXPRESS-ROVNITEL Hercules GF-37, 25 κιλών\n• Σε οποιοδήποτε τύπο δαπέδου.\n• Μπορείτε να περπατήσετε μέσα σε 4 ώρες.\n• Για δάπεδα με κλίση μέχρι 10%.\n• Κατάλληλο για ενδοδαπέδια θέρμανση.\n• Ανθεκτικό στην υγρασία.\nPaul BULK ΜΗ ΚΛΕΙΣΤΟΣ FLEXOLIT Hercules GF-117, 25 κιλά\n• Ολοκληρώσιμο χύμα δάπεδο κάτω από οποιουσδήποτε τύπους βάσεων, συμπεριλαμβανομένων χαμηλής αντοχής\n• Ολοκληρωμένος οδοντωτός τροχός για οποιαδήποτε επικάλυψη δαπέδου\n• Για να ρυθμίσετε το πεδίο με ένα στρώμα 2-100 mm\nΔΑΠΕΔΟ ΠΛΑΚΑ Hercules GF-17, 25 κιλά\n• Για δρόμους και χώρους.\n• Αυξημένη ένδειξη αντοχής (M200).\n• Κατάλληλο για το σύστημα "θερμού πάτου". Ανθεκτικό στην υγρασία\n• Πάχος στρώσης από 20 έως 100 mm.\nPaul COUGH ROVER Ηρακλής GF-27, 25 κιλά\n• Υψηλή αντοχή (M200).\n• Πάχος στρώσης από 10 έως 100 mm.\n• Για εφαρμογή με το χέρι και το μηχάνημα.\nΗ ηλεκτρονική υπηρεσία θα σας βοηθήσει να βρείτε και να υπολογίσετε την κατανάλωση των υλικών "Hercules".\nΟι τεχνικοί μας τεχνικοί θα απαντήσουν στις ερωτήσεις σας και θα σας βοηθήσουν να επιλέξετε προϊόντα.\nΤο εργοστάσιο Hercules-Siberia είναι μια παραγωγή ξηρών συγκολλητικών ουσιών και κονιαμάτων, σοβάδων και στόκων, μιγμάτων τοποθέτησης δαπέδων, καθώς και εμποτισμών και εκχυλισμάτων.\nΔιεύθυνση: 630025, Νοβοσιμπίρσκ, ul. Ηλεκτρική ατμομηχανή, δ. 1.\nΠροηγούμενο ΆρθροΣφραγιστικό για αρμούς διαστολής\nΤο παρκέ εκτιμάται για την ανθεκτικότητα, την ανθεκτικότητα και την ελκυστική εμφάνιση και ταυτόχρονα είναι ένα από τα πιο ακριβά και ιδιόρρυθμα καλύμματα δαπέδου.\nΤο τελευταίο στάδιο της επισκευής των χώρων είναι η τοποθέτηση του πλίνθου δαπέδου. Τα πλαστικά πλίνθια είναι ευρέως δημοφιλή στη χρήση λόγω της αντοχής τους στη φθορά, της μηχανικής και θερμικής ανθεκτικότητας, της ελκυστικής εμφάνισης και της ευρείας ποικιλίας.


ΜΝΗΜΕΣ ΑΠΟ ΤΟ ΛΗΞΟΥΡΙ Β ΤΟΜΟΣ - ΛΕΥΚΩΜΑ | Plus4u\nΜΝΗΜΕΣ ΑΠΟ ΤΟ ΛΗΞΟΥΡΙ Β ΤΟΜΟΣ\nΩ ξένε, που περνάς απ' αυτόν τον μικρό τόπο, τα καλοκαίρια συνήθως. Γίνε αγγελιοφόρος με σθένος και ορμή. Βγάλε την ντουντούκα σου και ανήγγειλε σε όλες τις φυλές του κόσμου. Ότι εδώ, στα φλογισμένα από τον ήλιο ποριά του Παραλιακού, πολεμώντας τραυματίες τα βάρβαρα στίφη των αέναων βροχοπτώσεων και των καυσώνων, μένουμε φρουροί ακοίμητοι. Ατρόμητοι στρατιώτες στης ζωής τα κελεύσματα. Ως την τελευταία σταγόνα ζωής. Εσείς οι ξένοι, που περνάτε από εδώ μόνο για την καλοκαιρινή ραστώνη, πείτε σε όλους - μα στους νέους κυρίως: ταξιδέψτε σε τούτο τον ιερό της μνήμης τόπο.\nΚαι για σπονδές αποθέστε λουλούδια στους τάφους των ηρώων μας. Είναι τόσοι πολλοί! Κι αν είστε βιαστικοί, μιάθετε και μνημονεύετε μερικούς: Λέανδρο Σοφιανό και Ηλία Μηνιάτη, Βαγγέλη Κουρούκλη, Τζέρυ Μαρούλη, Αλκιβιάδη και Νίκο Ποταμιάνο. Νυν και αεί να λέτε, και εις τους αιώνες των αιώνων.\nΜΝΗΜΕΣ ΑΠΟ ΤΟ ΛΗΞΟΥΡΙ Β ΤΟΜΟΣ 108158106 ΜΩΡΑΙΤΗΣ ΜΑΚΗΣ ΜΩΡΑΙΤΗΣ ΜΑΚΗΣ ΜΝΗΜΕΣ ΑΠΟ ΤΟ ΛΗΞΟΥΡΙ Β ΤΟΜΟΣ


Τα καλύτερα Briefs - Centiva Software Solutions\nΤα καλύτερα Briefs\nΗ λέξη "brief" σημαίνει "σύντομος". Με λίγα λόγια, το brief, είναι το σύνολο των "σύντομων" οδηγιών που δίνονται σε όποιον αναλάβει την υλοποίηση ενός έργου ή προϊόντος.\nΤι είναι ένα "Brief";\nΑν και χρησιμοποιείται περισσότερο στον τομέα των κατασκευών και στον τομέα της πληροφορικής, ένα brief μπορεί να εφαρμοστεί σε οποιαδήποτε σχεδόν υλοποίηση προϊόντος έργου, το οποίο αποτελείται από δύο τουλάχιστον βήματα.\nΠου χρησιμεύει ένα brief;\nΣτο συντονισμό. Δηλαδή;\nΌταν το έργο που μας ανατίθεται χαρακτηρίζεται από κάποιο βαθμό πολυπλοκότητας, είναι πολύ εύκολο να χαθούν οι ισορροπίες μεταξύ των συνεργατών. Ίσως ακόμα και ο στόχος του έργου.\nΕιδικά όταν είναι απαραίτητη η συμμετοχή άνω των δυο μελών της ομάδας μας, για τη διεκπεραίωσή του.\nΈνα brief, θα μπορέσει να διατηρήσει την πορεία που έχουμε χαράξει για να πετύχουμε το στόχο που έχει θέσει ο πελάτης μας. Θα υπάρχει μια ξεκάθαρη γραμμή, πάνω στην οποία θα χρειαστεί να κινηθούμε για να υλοποιήσουμε το κάθε βήμα.\nΈτσι, θα μπορέσουμε να προσεγγίσουμε το στόχο μας, στον ελάχιστο δυνατό χρόνο, με τα καλύτερα δυνατά αποτελέσματα.\nΠώς γράφεται ένα brief;\nΡωτώντας τους εαυτούς μας τα παρακάτω ερωτήματα!\nΠοιος είναι ο στόχος και ο ρόλος του έργου ως προς τον πελάτη;\nΠοιο είναι το κοινό στο οποίο απευθύνεται το αποτέλεσμα του έργου ;\nΠοιος είναι ο ρόλος του προϊόντος ή του brand στο όλο εγχείρημα ;\nΠοια είναι η πρόταση που θα υλοποηθεί;\nΠοιο είναι το σημείο πώλησης - πώς θα πειστεί ο τελικός "καταναλωτής" ότι είναι κάτι ενδιαφέρον ή άξιο κατανάλωσης ;\nΠοια είναι η μοναδικότητα που θα προσδώσει στο brand;\nΠοια είναι τα σημεία δέσμευσης, που θα ενισχύσουν το αποτέλεσμα του έργου, το brand και συνεπώς την επιχείρηση του πελάτη;\nΕίναι κατανοητό στη δημιουργική ομάδα;\nΑπαντώντας τα παραπάνω, μπορούμε να σχηματίσουμε ένα ποιοτικό brief, που θα βοηθήσει όλη την ομάδα να κατανοήσει και να υλοποιήσει σωστά την ιδέα.\nΒέβαια, θα πρέπει να κρατάμε κατά νου κάποιες πρακτικές λεπτομέρειες, που ίσως να δίνουν σε ένα brief την πραγματική του αξία, περισσότερο από όσα γράφονται μέσα σε αυτό.\nΗ συζήτηση αποτελεί τον αποτελεσματικότερο τρόπο για να βεβαιωθούμε ότι το brief έχει γίνει κατανοητό σωστά από όλους. Φυσικά, η συζήτηση μπορεί να φέρει νέες, πολύτιμες ιδέες στο τραπέζι (Για τους γλωσσομαθείς, είναι το λεγόμενο Brainstorming ή αλλιώς "μυαλο-καταιγίδα").\nΚατακερματισμός του στόχου. Τα μικρά βήματα είναι πολύ πιο εφικτά από τα μεγάλα. Οι μικροί στόχοι θα αποτελέσουν σημαντικό πλεονέκτημα στη ροή εργασίας.\nΠώς είναι ένα καλό brief;\nΌπως είπαμε, ένα brief, χρειάζεται από τον ορισμό του να είναι σύντομο.\n"Ένα καλό brief, καταλαμβάνει μόνο μια σελίδα."\nΠώς θα εξηγήσω αυτά που χρειάζομαι, σε μια σελίδα μόνο;\nΑρκεί να συνοψίσουμε αυτά που θέλουμε να εξηγήσουμε, σε αυτά που χρειάζονται οι συνεργάτες μας, ώστε να κατανοήσουν τι χρειαζόμαστε.\nΣαφής περιγραφή του στόχου του πελάτη\nΤι θα ήταν ένα επιτυχημένο αποτέλεσμα\nΠοιος είναι ο λόγος που οι καταναλωτές δεν επιλέγουν τα προϊόντα ή τις υπηρεσίες του πελάτη μας, έως τώρα\nΤι θα ήθελε ο πελάτης μας να απολαύσει ως συνολική εμπειρία το αγοραστικό του κοινό αφού ολοκληρωθεί η εργασία μας\nΜια πολύ σύντομη "ατάκα" που θα μπορούσε να χρησιμοποιήσει ο πελάτης μας, για να πετύχει το στόχο, καθώς και 3-4 λόγους για τους οποίους αυτή η ατάκα θα ήταν αποτελεσματική\n(Με τη βοήθεια ενός κειμενογράφου, αν κριθεί απαραίτητη)\nΚι αν έχω περισσότερα πράγματα να πω;\nΤότε αυτά δεν ανήκουν στο brief!\nΣκεφτείτε ότι αφού όλοι κατανοήσουν τα 5 βασικά ζητήματα που αναφέρονται παραπάνω, είναι πολύ εύκολο να ερευνήσουν λεπτομερώς όλες τις πτυχές του εγχειρήματος, και να συντάξουν τις αναφορές τους ανάλογα.\nΈτσι, ακολουθώντας το brief, μπορείτε στη συνέχεια να παρεισφρήσετε στις λεπτομέρειες, σε όποιο βάθος απαιτεί το έργο σας, παράγοντας εξειδικευμένες οδηγίες, όπως για παράδειγμα οι παρακάτω:\nΤεχνική ανάλυση του έργου\nΑνάλυση τρέχουσας εμπορικής πολιτικής\nΑναφορά επιστροφής επένδυσης (ROI)\nΣχεδίαση νέας στρατηγικής και στόχων\nΑνάλυση στόχων και πλάνο εφαρμογής\nΦυσικά μπορούμε να παράξουμε αναφορές ή αναλύσεις για ο,τιδήποτε είναι μετρήσιμο.\nΣτη συνέχεια, θα μπορέσουμε να συγκρίνουμε τα στοιχεία που συλλέξαμε, με αυτά που παράγει η νέα μας στρατηγική, κρίνοντας με αρτιότητα την αποτελεσματικότητά της.\nΤέτοιου είδους ενέργειες μπορούν και μας υποδεικνύουν τις κατάλληλες βελτιώσεις που πρέπει να πραγματοποιήσουμε, ώστε να απολαύσουμε τα βέλτιστα αποτελέσματα.\nΚι αυτό αποτελεί άριστο υλικό για ένα καλό "Success Story". Αλλά αυτή είναι μια συζήτηση για μια άλλη μέρα... Σωστά;\nΠαναγιώτης Σιγκιρίδης Centiva Software Solutions https://www.centiva.gr/images/logo.png https://www.centiva.gr/blog-nea/the-best-briefs


«Στο Σύρμα»: εκδόθηκε από τη "Σύγχρονη Εποχή" & ανεβαίνει στο θέατρο - Ατέχνως\nΒρίσκεστε:Ατέχνως»Πολιτισμός»Βιβλίο»«Στο Σύρμα»: εκδόθηκε από τη “Σύγχρονη Εποχή” & ανεβαίνει στο θέατρο\nΑπό ΑΤΕΧΝΩΣ 2020 στο Φεβ 9, 2020 Βιβλίο, Θέατρο, Νέες Κυκλοφορίες, Προτεινόμενο\nΣτο κολαστήριο της Μακρονήσου ο άνθρωπος έδειξε την πιο σκοτεινή και την πιο φωτεινή πλευρά του. Οι βασανιστές έγιναν λυκάνθρωποι. Οι κομμουνιστές και όλοι οι αγωνιστές που «επισκέφτηκαν» το νησί και δε λύγισαν έγραψαν πλευρές της ανθρώπινης Ιστορίας με το αίμα τους.\nΤο θεατρικό έργο “Στο Σύρμα“ είναι βασισμένο σε πραγματικά γεγονότα και καταστάσεις. Κάποιες σκηνές είναι αποτέλεσμα έμπνευσης ή διασκευής περιγραφών που συνάντησε ο συγγραφέας, μελετώντας βιβλία ανθρώπων οι οποίοι την περίοδο 1947-1950 «φιλοξενήθηκαν προς αναμόρφωσιν» στη Μακρόνησο και κατέθεσαν τη δική τους μαρτυρία.\nO Αντώνης Κατσάς γεννήθηκε στη Γλυφάδα Μεσσηνίας. Κατοικεί στην Καλαμάτα και ασκεί το επάγγελμα του δικηγόρου. Διετέλεσε μέλος του ΔΣ του Δικηγορικού Συλλόγου Καλαμάτας.\nΣυμμετείχε ενεργά στο Κίνημα για τα Ανθρώπινα Δικαιώματα και Κατά του Ρατσισμού. Διετέλεσε πρόεδρος επί πολλά έτη της Ελληνικής Επιτροπής για τη Διεθνή Ύφεση και Ειρήνη (ΕΕΔΥΕ) στο νομό Μεσσηνίας.\nΥπήρξε ιδρυτικό μέλος κι επικεφαλής της Δημοκρατικής Συσπείρωσης για τις Λαϊκές Ελευθερίες και την Αλληλεγγύη…\nΕκλέχτηκε μέλος του Πανελλαδικού ΔΣ του Εθνικού Συμβουλίου Κατά των Ναρκωτικών (ΕΣΥΝ).\nΥπήρξε υποψήφιος νομάρχης κι εκλέχτηκε νομαρχιακός σύμβουλος, ως επικεφαλής του Ενωμένου Μεσσηνιακού Αγωνιστικού Συνδυασμού (ΕΜΑΣ).\nΠρωτοστάτησε σε πολλούς και πολύχρονους αγώνες για την προστασία του περιβάλλοντος.\nΕπανειλημμένα έθεσε υποψηφιότητα στις βουλευτικές εκλογές και στις ευρωεκλογές με το ψηφοδέλτιο του ΚΚΕ.\nΥπήρξε ιδρυτικό μέλος του ερασιτεχνικού θεατρικού σχήματος Θεατρική Διαδρομή και διετέλεσε επί 6 συνεχόμενες θητείες πρόεδρός του και εν συνεχεία τού απονεμήθηκε ο τιμητικός τίτλος του Επίτιμου Προέδρου του σχήματος.\nΥπήρξε υπεύθυνος παραγωγής για το ανέβασμα 27 θεατρικών έργων ελληνικού και παγκόσμιου ρεπερτορίου και άλλων εκδηλώσεων με τον τίτλο «Βραδιές θεάτρου μετά μουσικής» και άλλες ανάλογου περιεχομένου.\nΤο πρώτο θεατρικό έργο του, με τίτλο “Στο Σύρμα”, (ΣΣ |> ο γνωστός τόπος βασανιστηρίων και απομόνωσης στη Μακρόνησο), θα κάνει πρεμιέρα στα τέλη Φλεβάρη από τη Θεατρική Διαδρομή Καλαμάτας, κυκλοφορεί ήδη από τη “Σύγχρονη Εποχή”.\nΑυτό έρχεται να ενισχύσει περισσότερο το ενδιαφέρον για το έργο που ετοιμάζει η Θεατρική Διαδρομή, το οποίο τόσο ο Αντώνης Κατσάς όσο και ο σκηνοθέτης της παράστασης, Κώστας Χαλκιάς, εκφράζουν τη βεβαιότητα ότι θα αφήσει εποχή, όχι μόνο για το θέμα που πραγματεύεται και για το κείμενο αλλά και για το σκηνικό…\n«Έγραψα το “Στο Σύρμα” από μια υπαρξιακή ανάγκη που είχα και η οποία έχει βιωματικά στοιχεία», δήλωσε ο επίτιμος πρόεδρος της Θεατρικής Διαδρομής, κατά τη συνέντευξη Τύπου που δόθηκε τις προηγούμενες ημέρες για το ανέβασμα του έργου, προσθέτοντας ότι «ένιωσα το χρέος να αποδώσω φόρο τιμής στους ανθρώπους που έχουν βιώσει τέτοιες καταστάσεις», αναφερόμενος στους αγωνιστές που φυλακίστηκαν στη Μακρόνησο.\nΕπίσης είπε ότι η περίοδος της δεκαετίας του ‘40 και του ‘50, που είναι από τις πιο ενδιαφέρουσες της νεότερης ελληνικής ιστορίας, δεν έχει αναδειχθεί στο θεατρικό επίπεδο, ενώ αντίθετα έχουν γραφτεί δεκάδες και εκατοντάδες βιβλία για εκείνα τα χρόνια.\nΟ Αντώνης Κατσάς τόνισε ότι η Θεατρική Διαδρομή έχει τεράστια αίσθηση της ευθύνης του εγχειρήματος που έχει αναλάβει και πως η παράσταση «θα είναι πολύ ενδιαφέρουσα, πολύ ξεχωριστή, πολύ ιδιαίτερη και θα συζητηθεί για πολλούς λόγους».\nΠρόσθεσε ότι «στόχος μας είναι το σκηνικό που θα κατασκευάσουμε φέτος να μείνει στη μνήμη των θεατών για χρόνια και ίσως να μην ξεχαστεί ποτέ».\nΣε ό,τι αφορά την έκδοση του έργου του σημείωσε ότι «είχα την χαρά και την τιμή ένας πολύ καταξιωμένος εκδοτικός οίκος, η Σύγχρονη Εποχή, όταν πήρε το έργο, παρά το γεγονός ότι δεν εκδίδει θεατρικά έργα και ήταν πολύ επιφυλακτική, μου πρότεινε να το εκδώσει και να το διακινήσει σε όλη την Ελλάδα».\nΑπό την πλευρά του ο σκηνοθέτης της παράστασης, Κώστας Χαλκιάς, ανέφερε ότι «στοχεύουμε με “το Σύρμα ” να δοθεί μια πρωτοφανής και απρόβλεπτη αίσθηση στα θεατρικά πράγματα της πόλης. Αυτό που έχει πολύ μεγάλο ενδιαφέρον και είναι πολύ μεγάλη υπόθεση είναι ότι αυτό που επιχειρείται με το έργο του Αντώνη Κατσά δεν έχει ξαναεπιχειρηθεί τολμώ να πω σε ένα πανελλήνιο σκηνικό επίπεδο».\nΠρόσθεσε ότι «είναι ένας φοβερός μαθητής ο Αντώνης γιατί δεν άφησε ούτε μια πρόβα εδώ στα 26 χρόνια της Θεατρικής Διαδρομής, αυτοεκπαιδεύτηκε και απέκτησε μια σκηνική εμπειρία και γνώση που αγγίζει τα όρια της δραματουργικής οικονομίας».\nΜε πληροφορίες από «Σύγχρονη Εποχή» kalamatajournal.gr & messinialive.gr\nΕρασιτεχνική Θεατρική Ομάδα Καλαμάτας – [αυτοπαρουσίαση]\nΈνα ερασιτεχνικό σχήμα ηθοποιών, που αγωνίζεται ενάντια στην υποκουλτούρα, τη μεμψιμοιρία, την ανύπαρκτη κρατική στήριξη. Που αποδεικνύει ότι το λαϊκό θέατρο υπάρχει, παρά τις μύριες δυσκολίες, αφυπνίζει, συγκινεί χιλιάδες θεατές, παράγει πολιτισμό, αμφισβητεί, αναδεικνύει τα πραγματικά προβλήματα της κοινωνίας, γεννώντας γόνιμο προβληματισμό. Που προσελκύει εκατοντάδες ανθρώπους φαινομενικά άσχετους με το σανίδι, να δοκιμάσουν, να γίνουν συντελεστές καταθέτοντας ψυχή, χρόνο και κόπο, με μόνη κι ανυπολόγιστη αμοιβή το χειροκρότημα.\nΗ «Θεατρική Διαδρομή» είναι μια ερασιτεχνική θεατρική ομάδα που ιδρύθηκε στην Καλαμάτα το 1994 από επτά-οκτώ άτομα και μέχρι σήμερα έχει ανεβάσει πολλά έργα, ένα για κάθε χρόνο λειτουργίας της, ενώ παρουσίασε δείγματα της δουλιάς της και σε πολλές άλλες εκδηλώσεις. Συμμετείχε σε πανελλήνια φεστιβάλ θεάτρου (Ιθάκης, Καρδίτσας, Βέροιας) και απέσπασε αρκετά βραβεία (ερμηνείας ερασιτεχνών ηθοποιών του σχήματος, καλύτερης παράστασης, σκηνοθεσίας, μουσικής, σκηνογραφίας), όπως και άλλες διακρίσεις. Από το σανίδι της έχουν περάσει πολλοί ηθοποιοί, όλοι ερασιτέχνες, και τις παραστάσεις της έχουν παρακολουθήσει, όπως υπολογίζεται, αρκετές χιλιάδες θεατές.\nΣήμερα υπάρχει «ετοιμοπόλεμη» μια θεατρική ομάδα πενήντα ατόμων συν μια υποστηρικτική ομάδα από πολλούς άλλους έτοιμους να βοηθήσουν από διάφορα πόστα.\n«Στο Σύρμα» Αντώνης Κατσάς εκδόσεις Σύγχρονη Εποχή Ερασιτεχνική Θεατρική Ομάδα Καλαμάτας Θεατρική Διαδρομή Καλαμάτας Σύγχρονη Εποχή\nΠροηγούμενη δημοσίευση Super League – 23η Αγωνιστική: Αθηναϊκό ντέρμπι με φόντο τα Play Off\nΕπόμενη δημοσίευση Ολλανδία: Νομοσχέδιο για να χορηγείται «χάπι αυτοκτονίας» στους ηλικιωμένους που θέλουν να πεθάνουν


Αρχική σελίδα / Blog / Φροντίδα Μαλλιών / Σαμπουάν: Βρείτε το Ιδανικό για τα Μαλλιά σας\n18 Ιουνίου, 2022 18 Ιουνίου, 2022 Marketing Femme Fatale\nΟ Οδηγός Σαμπουάν που Πάντα Χρειαζόμασταν\nΈνα ποιοτικό σαμπουάν είναι σίγουρο το Α αν όχι και το Ω για την περιποίηση των μαλλιών. “Δουλειά” του είναι να καθαρίσει αποτελεσματικά τα μαλλιά και το τριχωτό, να απομακρύνει ρύπους, υπολείμματα styling και τυχόν λιπαρότητα και να αφήσει τα μαλλιά καθαρά, τιθασευμένα και ευκολοχτένιστα. Έτοιμα δηλαδή να υποδεχτούν τα επόμενα προϊόντα θεραπείας μαλλιών (μάσκες, conditioner κλπ.) Ποιο είναι όμως το κατάλληλο για τον δικό σας τύπο μαλλιών;\nΕυρείας κατανάλωσης ή επαγγελματικό Σαμπουάν;\nΟι διαφορές πολλές, ωστόσο οι περισσότεροι στεκόμαστε στις τιμές. Υπάρχει ένας μύθος ότι ένα επαγγελματικό σαμπουάν θα είναι κατά συνθήκη πιο ακριβό από ένα αντίστοιχο ευρείας. Λάθος, απεναντίας υπάρχουν εξαιρετικά επαγγελματικά σαμπουάν που κοστίζουν το ίδιο ή και λιγότερο από ένα ευρείας. Επιπλέον ένα επαγγελματικό σαμπουάν είναι πιο συμπυκνωμένο και άρα χρειάζεται λιγότερη ποσότητα ανά χρήση.\nΣαμπουάν για Τριχόπτωση: περιέχουν φυτικά συστατικά που εξουδετερώνουν την βασική αιτία της τριχόπτωσης στον θύλακα της τρίχας δηλαδή τις αντρικές ορμόνες. Έχουν συνήθως ουδέτερο PH 5.0 με 5.5. Ένα σαμπουάν τριχόπτωσης απαιτεί καλό μασάζ στο τριχωτό ώστε να δημιουργηθεί υπεραιμία και να απορροφηθούν καλύτερα τα ενεργά συστατικά του.\nΣαμπουάν για Λιπαρότητα: έχουν ισχυρούς καθαριστικούς παράγοντες για να απομακρύνουν αποτελεσματικά την λιπαρότητα, ουδέτερο ή ελαφρώς αλκαλικό PH 5.5 – 6.0 και ευχάριστο άρωμα δροσιάς.\nΣαμπουάν για Ξηρά – Αφυδατωμένα Μαλλιά: περιέχουν ισχυρούς ενυδατικούς παράγοντες και θρεπτικά συστατικά. Έχουν ελαφρώς όξινο PH 4.5 για να κλείνουν τα λέπια της τρίχας αφού συνήθως τα ξηρά μαλλιά φριζάρουν. Αντίστοιχα είναι λοιπόν και τα σαμπουάν για μαλλιά που φριζάρουν.\nΣαμπουάν για Βαμμένα Μαλλιά: περιέχουν ενυδατικούς παράγοντες και συστατικά που “κλειδώνουν” τις χρωστικές στο εσωτερικό της τρίχας ενώ έχουν όξινο PH 4.0 – 4.5 για να κλείνουν τα λέπια της τρίχας. Έχουν συνήθως εκλεπτυσμένα αρώματα που παραπέμπουν σε επώνυμα.\nΣαμπουάν για Ταλαιπωρημένα Μαλλιά: είναι σχεδιασμένα για μαλλιά που έχουν υποστεί φθορές από τεχνικές εργασίες (βαφές, ντεκαπάζ, ισιωτικές κλπ).Περιέχουν θρεπτικά έλαια και ενυδατικούς παράγοντες και κερατίνη. Έχουν όξινο PH 4.0 – 4.5 για να κλείνουν τα λέπια και να εξουδετερώνουν το φριζάρισμα ενώ όπως και για τα βαμμένα έχουν εκλεπτυσμένο άρωμα.\nΣαμπουάν για λεπτά άτονα μαλλιά: περιέχουν μικροσφαιρίδια που αγκαλιάζουν τη τρίχα και την δίνουν όγκο και σώμα. Έχουν ουδέτερο PH 5.0 – 5.50 και ευχάριστο άρωμα.\nΣαμπουάν Silver ή σαμπουάν κατά της κιτρινίλας: περιέχουν μωβ και μπλε χρωστικές για να εξουδετερώνουν αντίστοιχα κίτρινες και πορτοκαλί ανεπιθύμητες αποχρώσεις. Έχουν αρκετά όξινο PH 3.0 – 3.5 για να κλείνουν τα λέπια της τρίχας και να διατηρούνται οι χρωστικές τους για περισσότερο. Με ελάχιστες εξαιρέσεις δεν είναι κατάλληλα για συχνή χρήση.\nΣαμπουάν για Κερατίνη ή σαμπουάν χωρίς άλατα: σχεδιασμένα για μαλλιά που έχουν κάνει ισιωτική κερατίνης. Δεν περιέχουν θειικά άλατα για να μην απομακρύνουν την κερατίνη από την τρίχα. Απεναντίας περιέχουν κερατίνη για να την ενισχύουν στην τρίχα. Έχουν ελαφρώς όξινο PH 4.5 και ιδιαίτερο άρωμα που θυμίζει θείο.\nΞηρό Σαμπουάν: συνήθως σε μορφή ξηρού σπρέι δεν καθαρίζουν στην ουσία ούτε πρόκειται για σαμπουάν παρά το όνομά τους. Έχουν σχεδιαστεί για πολύ λιπαρά τριχωτά ώστε να αποφεύγεται το καθημερινό λούσιμο. Ουσιαστικά “παγώνουν” την λιπαρότητα πάνω στο τριχωτό εξουδετερώνοντας παράλληλα τις οσμές ενώ έχουν ευχάριστο άρωμα και δροσιστική δράση.\nΦυσικά υπάρχουν πολλοί ακόμη τύποι σαμπουάν όπως σαμπουάν για μπούκλες, αντρικά, δυναμωτικά, για ξανθά, καστανά και ούτω καθ΄εξής. Ωστόσο οι ιδιότητές τους είναι αντίστοιχες με κάποια από τα παραπάνω!\nΟ Προσωπικό σας Σύμβουλος Ομορφιάς\nTagged αντρικά σαμπουάνσαμπουάνσαμπουαν για πιτυριδαΣαμπουάν για Ξηρά – Αφυδατωμένα Μαλλιάλιπαρα μαλλιαοδηγός σαμπουάνεπαγγελματικό σαμπουάνΣαμπουάν για Κανονικά Μαλλιάτο καλυτερο σαμπουαν για ξηροδερμιαΣαμπουάν Silver ή σαμπουάν κατά της κιτρινίλαςΣαμπουάν για Ξηροδερμίαχρωμο σαμπουάνΣαμπουάν για ΚερατίνηΣαμπουάν για Πιτυρίδασαμπουαν για να μακρινουν τα μαλλια πιο γρηγοραΣαμπουάν κατά της ΚοκκινίλαςΣαμπουάν για Λιπαρότητασαμπουαν σιλβερΞηρό ΣαμπουάνΣαμπουάν για Τριχόπτωσησαμπουαν για σγουρα μαλλιαdry shampooΣαμπουάν Τριχόπτωσηςσαμπουαν για φαγουρα στο κεφαλιΣαμπουάν για λεπτά μαλλιάΣαμπουάν συχνής Χρήσηςπεριποιηση μαλλιωνΣαμπουάν για άτονα μαλλιάσαμπουάν κατά της κιτρινίλαςσαμπουαν με κερατινηΣαμπουάν για Ταλαιπωρημένα Μαλλιάσαμπουάν για μπούκλεςσαμπουαν κατα τησ τριχοπτωσησΣαμπουάν για Βαμμένα Μαλλιά\nPrevious: 5 Βήματα για Τέλειο Μαύρισμα Χωρίς Ήλιο


Πάμπλο Γκαρσία: Ο ΠΑΟΚ παίζει τελικούς, κάποιοι άλλοι παίζουν φιλικά - Suxnotita.gr\nΑρχική ΑΘΛΗΤΙΚΑ Πάμπλο Γκαρσία: Ο ΠΑΟΚ παίζει τελικούς, κάποιοι άλλοι παίζουν φιλικά\nΠάμπλο Γκαρσία: Ο ΠΑΟΚ παίζει τελικούς, κάποιοι άλλοι παίζουν φιλικά\nΑίσθηση προκαλεί η δήλωση που έκανε ο Πάμπλο Γκαρσία μετά τη νίκη του ΠΑΟΚ στη Λαμία.\nΟι Θεσσαλονικείς επικράτησαν με 2-0, πήραν τους τρεις βαθμούς και ανέβηκαν στη 2η θέση και στο -1 από τον Ολυμπιακό, με τον προπονητή τους να αφήνει μπηχτές για άλλες ομάδες με όσα είπε στη Nova αμέσως μετά τη λήξη.\nΑναλυτικά οι δηλώσεις του Γκαρσία.\n«Έχουμε πολλά παιχνίδια και πολλά παιδιά ήταν κουρασμένα σήμερα. Ήταν ένα δύσκολο παιχνίδι κόντρα σε μια καλή ομάδα που δουλεύει σκληρά. Όλα τα παιχνίδια για εμάς είναι τελικοί, κάποιες ομάδες παίζουν φιλικά παιχνίδια, εμείς παίζουμε μόνο τελικούς…».\nΓια το rotation: «Σίγουρα τα παιδιά αυτά που έχουν παίξει λίγο θέλουν χρόνο. Εγώ τους είπα ότι όλοι μπορούν να παίξουν και θα πρέπει να είναι έτοιμοι να πάρουν την ευκαιρία τους».\nΓια το τι κρατάει από το παιχνίδι: «Σήμερα κάποια παιδιά που έπαιξαν ήταν καλά, εγώ θέλω να δω όλα τα παιδιά και είμαι ευχαριστημένος. Είναι δύσκολο και σημαντικό να έχουμε 25 παιδιά έτοιμα να παίξουν. Τώρα θέλουμε λίγη ξεκούραση και μετά να ετοιμαστούμε για το παιχνίδι με την Ομόνοια που είναι τελικός και για αυτό είναι ωραίο το ποδόσφαιρο».\nΠροηγούμενο άρθροΚορονοϊός: Έβδομη συνεχής ημέρα αύξησης θανάτων στην Τουρκία\nΕικόνα από το διάστημα δείχνει τα χιόνια στην Αττική Οδό\nΑγριεμένος Ραντλ σε φιλάθλους των Νικς: «Βγάλτε τον σκασμό»\nCapital controls στη Ρωσία – Για ποιο λόγο πήρε αυτή την απόφαση η Μόσχα\n«Πόρτα» της ιταλικής κυβέρνησης στη Serie A για οικονομική ενίσχυση


Κέντρο, Μεζονέτα 152 τ.μ.\nΚωδ: 12214 - Βούλα Κάτω Βούλα Κέντρο ΠΩΛΕΙΤΑΙ Μεζονέτα συνολικής επιφάνειας 152 τ.μ. 2 επιπέδων. Αποτελείται από 3 Υπνοδωμάτια, Σαλοκουζίνα, 2 Μπάνια . Είναι κατασκευασμένη το 2004 και διαθέτει θέρμανση Αυτόνομη - Πετρελαίου, Κουφώματα Αλουμινίου συρόμενα, Πόρτα Θωρακισμένη, Πάρκινγκ, Αποθήκη , Κήπο, Τζάκι, A/C, Συναγερμό, Ηλ. Συσκευές, Εσωτερική σκάλα, Τέντες, Σίτες, Διπλά τζάμια, Ηλιακό θερμοσίφωνα, Σκαλιά εισόδου, Playroom, Μπαλκόνια 10 τ.μ. - Τιμή: 380.000 €\nΜοναδική μεζονέτα υπερυψωμένου ισογείου και ημισογείου, 3 υπνοδωματίων, με 2 μπάνια (το ένα ντους και το άλλο με μπανιέρα), σαλόνι με τζάκι στο ισόγειο και σαλόνι-playroom με δικό του kitchenette στο ημιισόγειο. Στο επίπεδο του σαλονιού υπάρχει ξεχωριστή κουζίνα, ένα μπάνιο κι ένα υπνοδωμάτιο, εμπρόσθιο μπαλκόνι, και κήπος 170τ.μ αποκλειστικής χρήσης. Στο κάτω επίπεδο, υπάρχουν 2 υπνοδωμάτια, ένα μπάνιο, και το 2ο σαλόνι με ξεχωριστή πόρτα εισόδου. Αποθήκη, αυτόνομη θέρμασνη πετρελαίου, καγκελόπορτες ασφαλείας σε κάθε μπαλκονόπορτα και παράθυρο, συναγερμός, ηλιακός θερμοσίφωνας, A/C, και 2 θέσεις στάθμευσης με ηλεκτρική συρόμενη γκαραζόπορτα. Ξεχωριστή κεντρική είσοδος. Μόλις ένα τετράγωνο από κεντρική αγορά. Σε άριστη κατάσταση.\nΕνδιαφέρομαι για το ακίνητο με κωδικό 12214. Παρακαλώ επικοινωνήστε μαζί μου.


Για τους λάτρεις του Αιγαίου, των μιούζικαλ και του Πάνου Μουζουράκη, το τρέηλερ του σίκουελ του «Mamma Mia» φέρνει ιδιαιτέρως ευχάριστα νέα. Για όλους τους υπόλοιπους προσφέρει αγνό καθαρό cringe, αφού στο ε κ τ ε ν ε σ τ α τ ο trailer της νέας ταινίας, βλέπουμε πολύ τραγούδι, πολύ χορό και κάπου στο 90, πετάγεται από το πουθενά ο Πάνος Μουζουράκης, ο οποίος ως τρελός κορτάκιας λέει μια ατάκα στην ιέρεια της ποπ καλτίλας, την Cher.\nΜπορεί ο ρόλος του Μουζουράκη να μην είναι πρωταγωνιστικός, αλλά στο καστ συμπεριλαμβάνονται τα ηχηρά ονόματα που συμμετείχαν στην πρώτη ταινία, όπως η Μέριλ Στριπ, η Αμάντα Σέιφριντ, ο Πιρς Μπρόσναν, ο Κόλιν Φερθ και ο Ντομινίκ Κούπερ.\nΜετά από πολλά ανεξήγητα χορικά φαινόμενα, πλάνα σε θάλασσες και ακτές, τουρίστες ντυμένους σε λευκά λινά σε ένα κλίμα χολλιγουντιανού ασπρονησιού, στο τέλος πετάγεται ο Πάνος ο Μουζουράκης που απευθύνεται στη Cher και της λέει ότι θα γίνει προγιαγιά. Ελπίζουμε αυτή η ατάκα να εκκινήσει μια ανεπιστρεπτί διεθνή στροφή στην καριέρα του Πάνου Μουζουράκη, αφού πλέον μπορούμε να συμφωνήσουμε όλοι ότι έχει ήδη προσφέρει αρκετά στο ελληνικό καλλιτεχνικό τοπίο και είμαστε πλέον ψυχολογικά έτοιμοι να τον αποχωριστούμε.\nTags: Abba Cher Mamma Mia κινηματογραφος Πάνος Μουζουράκης


Νέο κομμάτι electro-progressive - Clips - Noiz | Forum και Αγγελίες για Μουσικούς\nΑπό τον gkourmoul1, 25 Φεβρουαρίου @ Clips\nΚαινούργιο κομμάτι, λίγο πιο ενδιαφέρον, μουσικά, σε σχέση με τα προηγούμενα.\nΜου αρέσει αρκετά, όπως και το προηγούμενο.\nΕπεξεργασμένο 25 Φεβρουαρίου από gkourmoul1\nΕισαγωγή pink floyd στυλ μου άρεσε,η επιλογή με τα πιατίνια για να μπείς στο θέμα ήσαν κάπως άγαρμπα στα αυτιά μου.\nΣτο 4.02 περίπου μου βαράς κάτι περίεργες νότες,να το τσεκάρεις,εκτός και αν είναι άποψη οπότε πάω πάσο\n1 hour ago, Nikos Aravanis said:\n'Ο,τι γράφει ο προλαλήσας συν ορισμένα πραγματάκια με τα τύμπανα, διακόπτες που ανοιγοκλείνουν κλπ.\nΟ ήχος της κιθάρας και το ύφος του σόλου σε καλό επίπεδο.\nΣτα ηχεια μου ακουγεται οκ. Σε ακουστικα χαλια. Βγαλε ακρη....\nΟι "παραξενες" νοτες ειναι επιτηδευμενες.\nΣτα τυμπανα δεν εδωσα πολυ βαρος. Ηθελα να ειναι σχετικα απλα. Για ποιους διακοπτες μιλας?\nδιακόπτης στο 1.34, 2.43, 2.51.\nΟι παράξενες νότες έχουν ένα θεματάκι. Αντε η πρώτη στο 4.02, μετά όμως πέφτουν άλλες ενώ το μπάσο και το ακόρντο μένει ουσιαστικά στα ιδια. Πρέπει εκεί από 4.02 - 4.05 να πέσουν άλλα ακόρντα που να ενσωματώσουν τα παράξενα. Βέβαια είναι δικό σου θέμα να τα κρατήσεις (πχ πάνω κάτω τα ίδια λέω και εγώ σε ανάλογες παρατηρήσεις στο τελευταίο κομμάτι).\nΓενικά θυμίζει εισαγωγικά και στο γ μέρος αντίστοιχα floyd και procol harum και μάλιστα κακοκοπιαρισμένα. Το β μέρος με την γκιλμουρική κιθάρα είναι το καλύτερο.\nProcol harum δεν εχω ακουσει ποτε, ουτε ξερω τι ηχο εχουν.\nΑυτο το κομματι το ξεκινησα με συγχορδιες στο αρμονιο. Αφου κατεληξα στην δομη, ξεκινησα να σολαρω στο αρμονιο, με βαση τα ακορντα σε strings. Το πρωτο σολο που επαιξα, αυτο εμεινε στο κομματι. Μετα σολαρα στην κιθαρα επηρεασμενος απο το σολο του organ (οσον αφορα το θεμα). Στο τελος κατεληξα να κανω την εισαγωγη που οντως θυμιζει πολυ pink floyd στις πρωτες νοτες, αλλα μεχρι εκει νομιζω.\nΤα ρυθμικα ισως θυμιζουν λιγο floyd, αλλα δεν φταιω εγω εαν οι floyd μου εχουν χαραχτει στο μυαλο.\nΘα ηθελα σε καποια σημεια να θυμιζω και λιγο camel.\nθα έχεις χωρίς να ξέρεις. Είναι χαρακτηριστικός ήχος.\nΓενικά δεν είναι εύκολο. Αλλο θες, άλλο βγαίνει.\nΜην ξεχνάς ότι τους camel τους έμαθες πρόσφατα. Δεν μπαίνει έτσι κάτι στο πετσί σου αμέσως. Ιδίως όταν δεν ξέρεις πως να εκφραστείς συνθετικά.\nΟι παράξενες νότες έχουν ένα θεματάκι. Αντε η πρώτη στο 4.02, μετά όμως πέφτουν άλλες ενώ το μπάσο και το ακόρντο μένει ουσιαστικά στα ιδια. Πρέπει εκεί από 4.02 - 4.05 να πέσουν άλλα ακόρντα που να ενσωματώσουν τα παράξενα.\nΤωρα που το ξανακουω, θα μου αρεσε να εχω αλλαξει ακορντα σε καποιες απο τις παραξενες νοτες. Στην ουσια, μια νοτα θα αλλαξω. Αρκει να αλλαξω μονο στα στρινγκς, ή πρεπει να αλλαξω και την κιθαρα?\n6 hours ago, gkourmoul1 said:\nΑυτο το κομματι το ξεκινησα με συγχορδιες στο αρμονιο. Αφου κατεληξα στην δομη,\n1.ξεκινησα να σολαρω στο αρμονιο, με βαση τα ακορντα σε strings. Το πρωτο σολο που επαιξα, αυτο εμεινε στο κομματι.\n2. Μετα σολαρα στην κιθαρα επηρεασμενος απο το σολο του organ (οσον αφορα το θεμα).\n3. Στο τελος κατεληξα να κανω την εισαγωγη\n2. Είναι εμφανές\n3. Ήμουν σχεδόν σίγουρος, ειδικά λόγω των 1. και 2.\nΓιώργο είναι ακόμα νωρίς ίσως, αλλά νομίζω ότι είναι η κατάλληλη στιγμή να πω την γνώμη μου για το πώς χτίζεται ένα τέτοιου είδους (ροκ, ποπ, κλπ) κομμάτι, και μάλιστα instrumental.\nΛες ότι βρήκες τις συγχορδίες, εντάξει.\nΜετά σόλαρες πάνω σ' αυτές με δύο διαφορετικά όργανα.\nΕμένα ξέρεις τι μου λείπει?\nΘΕΜΑ, ένα θέμα, ριφ, κάτι τέλος πάντων που να μην δίνει την εντύπωση της τυχαιότητας (σόλο), να επαναλαμβάνεται, να παραλλάσσεται, να φεύγει και να έρχεται, κλπ.\nΑφού μιλήσατε για floyd, να σου δώσω ένα απλό παράδειγμα.\nΤι κάνει το shine on you ... να είναι πραγματικό κομμάτι?\nΤέσσερεις νότες όλες κι όλες.\nΑυτές από το 3:39 μέχρι το 3:42.\nΥπάρχει κάτι τέτοιο στο κομμάτι σου, αλλά είναι παιγμένο με τρόπο που δεν θυμίζει θέμα, αλλά μάλλον σόλο, παρ'όλα αυτά είναι καλό.\nΑυτό ισχύει και για τα δύο όργανα που χρησιμοποίησες για σόλο.\nΑκούγοντας λοιπόν εσύ ο ίδιος το κομμάτι, και αντιλαμβανόμενος ότι κάτι λείπει για να το κάνει ενότητα, πραγματικό κομμάτι και όχι ακκόρντα και σόλο από πάνω, σκέφτηκες να βάλεις εισαγωγή να προετοιμάσει το κύριο μέρος, να φτιάξεις μια δομή που να κάνει την δουλειά του θέματος (κι εγώ έτσι θα λειτουργούσα), να το κάνει πραγματικό κομμάτι, και όχι ένα ωραίο σόλο πάνω από κάποια ακκόρντα.\nΌλα αυτά ασυνείδητα βέβαια, όχι επίτηδες.\nΔική μου πρόταση είναι η εξής.\nΣόλαρε πάνω στα κομμάτια σου, αλλά μετά άκουσέ τα.\nΕπειδή τα σόλο σου έχουν μελωδίες και μάλιστα ωραίες, είμαι σίγουρος ότι κάποια από αυτές θα βρεις μέσα στο σόλο σου να την αναδείξεις, και να την κάνεις το βασικό θέμα.\nΜου αρέσει ο ήχος σου, και ο τρόπος που παίζεις, και μου αρέσει επίσης το πώς γεννάς μελωδίες (κρίνοντας από τα σόλο σου).\nΌλα αυτά φυσικά είναι απλά η δική μου άποψη.\nΔεν έχω γράψει σε όλα που έχεις ανεβάσει, αλλά τα ακούω όλα.\nΓράφω όπου νομίζω ότι έχω κάτι να πω.\nΕπεξεργασμένο 25 Φεβρουαρίου από fusiongtr\nΚατ' αρχην, ευχαριστω για τον χρονο που διεθεσες!\nΑπο τα πρωτα κομματια που ανεβαζα, μου ελεγε ο gvour (και αλλοι μαζι του) να μην παιζω απλα σολο, αλλα να εχω ενα επαναλαμβανομενο θεμα που θα διδει ταυτοτητα στο κομματι.\nΑπο το να αραδιαζω απλα νοτες, εχω προσπαθησει να παιζω καποια (χαρακτηριστικη και επαναλαμβανομενη) μελωδια στα σολο μου. Αλλα καταληγω να βγαζω ενα backing track οπου απλα σολαρω πανω παιζοντας μελωδικα. Αυτο δεν ειναι το αποτελεσμα που θελω.\nΟπως πολυ ευστοχα ειπες, προσπαθησα με μια εισαγωγη και ενα ταξιμακι να το κανω κομματι. Οσο και να μου ειναι ευχαριστο να το ακουω, ολοκληρωμενο ασμα δεν το θεωρω. Φτανω κοντα στην πηγη αλλα δεν ξερω πως να πιω το νερο...\nΛειπουν και οι γεφυρες με τα ρεφραιν (που φωναζει ο Δημητρης), αλλα δεν θα ειχαν αξια εαν το περιεχομενο τους ηταν ασχετο.\nΑυτο που μου προτεινεις, το να παρω τη βασικη μελωδια (πχ 3.20-3.35) και να την χρησιμοποιησω για να αποκτησει το κομματι ταυτοτητα, ειναι ο καταλυτης που ψαχνω. Θα δεσει πολυ το κομματι με αυτον τον τροπο.\nΒεβαια, δεν εχω ιδεα πως θα το κανω.\nΘα το προσπαθησω, ομως, καθως θα επικεντρωθω σε αυτο το κεφαλαιο. Πιστευω στα επομενα που θα ανεβασω να υπαρξει σχετικη προοδος.\nΜε χαροποιει ιδιαιτερα που δεν ακουω πλεον πολλα σχολια για τον ηχο, τη μιξη, τα τυμπανα, το μπασο κλπ, και ακουω σχολια που αφορουν το περιεχομενο και τη δομη.


Η 18χρονη που βρήκε στο δρόμο 5.000 ευρώ και τα επέστρεψε, μιλά στο TLIFE για τη βράβευσή της! - Tlife.gr\n11.07.2013 | 17:12\nΗ 18χρονη που βρήκε στο δρόμο 5.000 ευρώ και τα επέστρεψε, μιλά στο TLIFE για τη βράβευσή της!\nΜαθήματα ηθικής και ανθρωπιάς έδωσε μια 18χρονη μαθήτρια που βρήκε στο δρόμο και επέστρεψε 5.000 ευρώ. Ο λόγος για την Γεωργία Χάλκου, την μαθήτρια που πριν λίγους μήνες βρήκε την ώρα που πήγαινε στο σχολείο ένα μεγάλο χρηματικό ποσό και χωρίς δεύτερη σκέψη τα πήγε στην αστυνομία.\nΤο θέμα ανέδειξε πριν λίγους μήνες η εκπομπή "Μίλα" με την Τατιάνα Στεφανίδου, δείχνοντας πόσο συγκίνησε τον κόσμο η πράξη της. Ενώ, η ιστορία της ευαισθητοποίησε τους υπεύθυνους του New York College που θέλοντας να επιβραβεύσουν την πράξη της, της χάρισαν μια υποτροφία στο Κολλέγιο.\nΙδιαίτερα χαρούμενη η 18χρονη Γεωργία βρέθηκε στην τελετή αποφοίτησης του Κολλεγίου, βραβεύτηκε και μίλησε στο TLIFE για το περιστατικό.\nΠώς βρήκες τα λεφτά;\nΤα χρήματα τα βρήκα κάπου στο Μάρτιο. Πήγαινα στο σχολείο, όπως κάθε μέρα και ενώ περπατάω κανονικά βλέπω κάτω ένα πακέτο με πολλά 50αρικα. Στην αρχή εννοείται πως δεν πίστεψα ότι είναι αληθινά αυτά τα λεφτά. Πίστεψα ότι είναι κάτι σαν διαφημιστικό ή κάτι άλλο αλλά τελικά αποδείχθηκε ότι ήταν αληθινά. Αμέσως τα παρέδωσα στον διευθυντή που μου είπε να τα πάω μαζί με τον πατέρα μου στην αστυνομία. Τα παραδώσαμε στην αστυνομία και μετά από μία εβδομάδα περίπου βρέθηκε και ο άνθρωπος που τα είχε χάσει και με ευχαρίστησε και ο ίδιος προσωπικά.\nΣκέφτηκες έστω και για λίγο να μην τα παραδώσεις;\nΔεν μου πέρασε καθόλου από το μυαλό αυτό το πράγμα, πραγματικά. Γιατί έτσι με έχουν μάθει οι γονείς μου ότι καλύτερα να έχω κάποια λίγα λεφτά και να είναι δικά μου παρά να έχω πολλά και να είναι ξένα. Προτιμώ να είναι δικά μου και λίγα οπότε δεν το σκέφτηκα καθόλου να τα πάρω. Σε καμία περίπτωση.\nΠώς νιώθεις για την βράβευση;\nΕίμαι πάρα πολύ χαρούμενη! Δεν περίμενα το New York College να δείξει τόσο μεγάλο ενδιαφέρον και το ευχαριστώ πάρα πολύ και για την υποτροφία και για το ενδιαφέρον που έδειξε για την πράξη μου. Είμαι πολύ χαρούμενη και συγκινημένη.\nΠιστεύεις ότι θα γίνεις καλό παράδειγμα για άλλα παιδιά να κάνουν το ίδιο;\nΘέλω να πιστεύω πως ναι! Ειδικά στην εποχή μας, δεν νομίζω να ξαναβρεθούν χρήματα τόσα χρήματα ώστε κάποιος να τα δώσει. Θέλω όμως να πιστεύω ότι αν ξαναγίνει κάτι τέτοιο, κάποιος θα τα δώσει. Προσωπικά εγώ δεν πιστεύω ότι θα ξαναγίνει κάτι τέτοιο γιατί είναι και πολύ δύσκολες οι εποχές.\nΠώς θα αξιοποιήσεις την υποτροφία σου;\nΗ υποτροφία έχει μέσα και οικονομικά που με ενδιαφέρουν οπότε ήταν πολύ καλή ευκαιρία για μένα. Εγώ θέλω να ασχοληθώ γενικά με τα οικονομικά και όταν είχα πάει στον διευθυντή του Κολλεγίου μου είχε πει ότι υπάρχει αντίστοιχο τμήμα και θα ασχοληθώ, ευτυχώς με αυτό. Φέτος έδωσα πανελλήνιες. Ακόμα δεν έχουν βγει τα αποτελέσματα για το που περνάω και περιμένω... Το Κολλέγιο σκέφτομαι να το κάνω μεταπτυχιακά γιατί θα είναι λιγάκι δύσκολο για μένα παράλληλα με τη σχολή μου να κάνω κι αυτό.\nΔες φωτογραφίες από τη βράβευση:\nΗ 18χρονη Γεωργία Χάλκου\nΜε τον πατέρα της Ιωάννη Χάλκο\nO κ. Ηλίας Φούτσης, Πρόεδρος New York College και ο κ. Άρης Φ. Ματθαίου, Δημόσιες Σχέσεις\nΗ ώρα της βράβευσης...\nΈτοιμη να ξεκινήσει τις σπουδές της στο New York College!


Γρεβενά: Κρατούν κουτάβι φυλακισμένο σε αυτοκίνητο\nΒρίσκεστε: filozwos.gr Νέα Γρεβενά: Κρατούν κουτάβι φυλακισμένο σε αυτοκίνητο\nΓρεβενά: Κρατούν κουτάβι φυλακισμένο σε αυτοκίνητο\nΣτο email του adespoto.gr έφτασε η παρακάτω καταγγελία, η οποία δημοσιεύεται στο fuitplus.gr. ''Τις τελευταίες ημέρες δεχτήκαμε αρκετά μηνύματα – καταγγελίες από μέλη της φιλοζωϊκής ομάδας της πόλης μας σχετικά με την περίπτωση ενός αδέσποτου σκυλιού που βρίσκεται «φυλακισμένο» σε εγκαταλελειμμένο αυτοκίνητο επί της Θεοδώρου Ζιάκα στα Γρεβενά.''\nΤο δημοσίευμα αναφέρει πως ''μέλος του συλλόγου μας, επιβεβαίωσε το ΤΡΑΓΙΚΟ ΠΕΡΙΣΤΑΤΙΚΟ και κοιτώντας τις φωτογραφίες μπορείτε και μόνοι σας να το διαπιστώσετε. Σύμφωνα με πληροφορίες, οι αρχές είναι ήδη ενημερωμένες αλλά δηλώνουν αναρμόδιες για να… επέμβουν.''\nΟι αρχές αναρμόδιες, αγνοούν το νόμο 4039/2012 ενώ ο σύλλογος ελλιπώς ίσως ενημερωμένος δεν προβαίνει σε άμεση καταγγελία στην Εισαγγελία.\nΤο δημοσίευμα αναφέρει πώς έμαθαν στοιχεία για τον ιδιοκτήτη τόσο του σκύλου όσο και του αυτοκινήτου, αλλά προς το παρόν δεν προχωρούν...στις σχετικές αποκαλύψεις, αν φυσικά δεν επιβεβαιώσουν τις πληροφορίες. Πρώτος στόχος είναι η απελευθέρωση του ζώου.\nΜΗΝ ΜΑΣ ΑΝΑΓΚΑΣΕΤΕ ΝΑ ΤΟ ΑΠΕΛΕΥΘΕΡΩΣΟΥΜΕ ΜΟΝΟΙ ΜΑΣ…αναφέρουν οι ζωόφιλοι των Γρεβενών.\nπληροφορίες - φωτογραφία fuitplus.gr


Ευτυχώς υπάρχει και η Αυστραλία…. – WolfMoney\nΑρχική/Ticket/Ευτυχώς υπάρχει και η Αυστραλία….\nΕυτυχώς υπάρχει και η Αυστραλία….\nBet22 Μαρτίου, 2020\n188 Διαβάζεται σε 1 λεπτό\nΔιαφορετικό θα είναι το πρωινό της Δευτέρας (23/03/20), σε σχέση με τα πρωινά των προηγούμενων ημερών! Αυτό γιατί θα «ξεχαστούμε» κάπως απ’ όλα όσα συμβαίνουν γύρω μας! Αιτία; Η A-League Αυστραλίας η οποία συνεχίζει κανονικά τα παιχνίδια (αν και κεκλεισμένων των θυρών)…\n⇒ Δύο τα αυριανά ματς, στις 10:30 Νιούκαστλ Τζετς-Γουέλινγκτον Φοίνιξ και στις 12:30 Περθ Γκλόρι – Γουέστερν Γ.\nΝα πούμε εδώ, για όσους δεν γνωρίζουν, ότι με τα παιχνίδια αυτά δεν ασχολούμαστε στοιχηματικά …ως λύση ανάγκης επειδή δεν έχει κάτι άλλο να παίξουμε! Το συγκεκριμένο πρωτάθλημα, είναι από τα αγαπημένα του ΛΟΧΑΓΟΥ και τα μέλη της VIP MEMBERS θα βρουν στην ενότητά του, PRE GAME προτάσεις από τα συγκεκριμένα ματς με αποδόσεις «1.55», «1.98», «2.25»!\nΕΙΣΟΔΟΣ στην VIP MEMBERS\nΌσοι ΔΕΝ ΕΙΣΤΕ ΜΕΛΟΣ στην VIP, μην στεναχωριέστε! Θα δούμε όλοι μαζί, παρέα, τα παιχνίδια στο CHAT MΠΑΜ και στο chat που υπάρχει εκεί, θα ανεβαίνει ότι στοιχηματική ευκαιρία εντοπίζεται για LIVE BET! Θυμίζουμε πως η πρόσβαση στο chat είναι FREE για όλους! Ραντεβού λοιπόν, αύριο….το πρωί στις 08:30\nUPDATE: 22/03, 19:40\nΔυστυχώς το παιχνίδι Περθ Γκλόρι – Γουέστερν Γ., πριν λίγο ανακοινώθηκε…πως αναβλήθηκε!\n«Εφυγε» ο... Ταρζάν!\nΕχασαν την... μπάλα στην ΟΥΕΦΑ!